રિઝર્વ બેન્ક ઓફ ઇન્ડિયાએ યસ બેન્કના સીએમડી રાણા કપુરને જાન્યુઆરી 2019 સુધીની મુદ્દત આપતા તેની ગંભીર અસર શેરના ભાવમાં જોવાઈ હતી. એક તબક્કે શેરનો ભાવ તૂટીને નીચામાં Rs 210.10ની વર્ષની નીચી સપાટીએ ગબડ્યા બાદ પાછળથી રિકવર થઇને બંધ Rs 227.05 રહેતાં આગલા બંધની સામે 28.7 ટકા ઘટ્યો હતો. એક તબક્કે માર્કેટ કેપ Rs 14,500 કરોડ ઘટી ગયું હતું જે છેલ્લે Rs 13,900 કરોડ ઘટીને Rs 52,406 કરોડની સપાટીએ રહ્યું હતું. યસ બેન્કની પાછળ કેટલાક અન્ય પ્રાઇવેટ બેન્કના શેરોમાં પણ વેચવાલી જોવાઈ હતી.